सुजाता मोहन (डॉक्टर)

सुजाता मोहन या एक भारतीय नेत्रतज्ज्ञ आहेत. त्या चेन्नई येथे राहतात आणि आपल्या  प्रांतात मोफत नेत्ररोग सेवा प्रदान करतात. त्यांच्या या परोपकारी कार्यासाठी त्यांना महिलांसाठीचा भारतातील सर्वोच्च पुरस्कार, नारी शक्ती पुरस्कार देऊन सन्मानित करण्यात आले.

 जीवन 
सुजाता यांनी भारतातील चेन्नई येथील शंकर नेत्रालय या नेत्र रुग्णालयात शिक्षण घेतले. १९८६ मध्ये तिथे असतानाच त्याची भेट त्यांच्या भावी पतीशी झाली. २६ जानेवारी १९८७ रोजी त्यांचे हे  दोघे जेवणासाठी आणि सिनेमासाठी काही वेळा भेटले. त्या नंतर सुजाता यांनी होकार दिला आणि १९ ऑगस्ट १९८७ रोजी त्यांचे लग्न झाले. त्यांना दोन मुली आहेत.

सध्या त्या राजन आय केअर हॉस्पिटल येथे कार्यकारी वैद्यकीय संचालक म्हणून कार्यरत आहेत. हॉस्पिटलमध्ये चेन्नई व्हिजन चॅरिटेबल ट्रस्ट नावाचा एक धर्मादाय विभाग आहे ज्याचा उद्देश दक्षिण भारतातील रुग्णांसाठी दृष्टी दोषावरील शस्त्रक्रिया पुरवणे आहे. ट्रस्टने चेन्नईमधील   परिसरातील कांचीपुरम, तिरुवल्लूर, तिरुवन्नमलई, वेल्लूर आणि विलुपुरम येथे १,००,००० पेक्षा जास्त लोकांचे डोळे तपासले गेले. ज्यामुळे रुग्णांना १,००,००० पेक्षा जास्त मोतीबिंदू शस्त्रक्रिया, ७,००० कॉर्नियल प्रत्यारोपण आणि ३,००,००० जोड्या चष्म्यांचा पुरवठा अशा मोफत  सेवा देण्यात आल्या. सदरील शस्त्रक्रियेत रुग्णाच्या डोळ्यांमध्ये लेन्स देखील बसवले गेले. ही मोफत सेवा रोटरी क्लबच्या मदतीने करण्यात आली आहे. या  क्लबने कॉर्नियल नेत्र प्रत्यारोपणासाठी निधी दिला, शिवाय डोळ्यांचे ऑपरेशन जागेवरच करता येईल अशी सुसज्ज व्हॅन देखील देण्यात आली आहे.

इवलेसे|नारी शक्ती पुरस्कार स्वीकारताना
सुजाता यांना ८ मार्च २०१९ रोजी नारी शक्ती पुरस्काराने सन्मानित करण्यात आले. २०१८ चा हा पुरस्कार आंतरराष्ट्रीय महिला दिनी भारताचे तत्कालीन राष्ट्रपती रामनाथ कोविंद यांच्या हस्ते प्रदान करण्यात आला.

 संदर्भ 

वर्ग:चेन्नईमधील वैद्यकीय डॉक्टर
वर्ग:जन्म वर्ष गहाळ (जिवंत लोक)
वर्ग:हयात व्यक्ती
वर्ग:नारी शक्ती पुरस्कारविजेते
वर्ग:स्त्री चरित्रलेख